และแล้วก็ใกล้ถึงวันคล้ายวันบรมราชาภิเษก
นี่จะเป็นครั้งแรกนับแต่ปี 1953
ได้มีประกาศให้ประชาชนหยุดงาน เพื่อเฉลิมฉลองสามวันเต็ม
โดยจะมีการแสดงดนตรี และงานเลี้ยงตามท้องถนนทั่วทั้งประเทศ
เป็นที่ทราบกันว่าอดีตราชินีนั้นใจสลาย
และไม่น่าจะเข้าร่วมงานพิธีใหญ่ครั้งนี้
พระผู้เป็นเจ้า มหามงกุฎและผู้ศรัทธา
คนมากมายไม่อาจจินตนาการ ถึงชีวิตที่ไม่มีเอลิซาเบธที่สอง
แต่หลังจากครองราชย์มาเกือบ 50 ปี
พระราชินีเอลิซาเบธต้องออกไป
ให้พระเจ้าโทนี่เข้ามาแทน
บริเตนใหม่ได้ราชวงศ์ใหม่แล้ว
พรรคแรงงาน
ทรงพระเจริญ!
พระมหากษัตริย์จะออกจากมหาวิหาร พร้อมกับเสียงเพลงชาติใหม่
จะเดินบนทางเดียวกันก็ได้
ลองวัดรอยเท้ากับเราดูซี
หัดพูดเหมือนเราให้ได้
มาลองเป็นเทพดูสักที
จึงร้องออกมา
มีแต่จะดียิ่งๆ ขึ้นไป
ดียิ่งขึ้นไป
เมื่อเราได้พบกัน
มีแต่จะดี ดียิ่งๆ ขึ้นไป...
ข่าวการทะเลาะเบาะแว้ง และเรื่องอื้อฉาวทางการเมือง
แต่ตัวเลขหยั่งเสียง ความพึงพอใจต่อนายกรัฐมนตรี
กลับขึ้นอีกหนึ่งจุด เป็นร้อยละ 66 ซึ่งสูงอย่างไม่น่าเชื่อ...
อีกสักครู่ เราจะไปฟังข่าวต่างประเทศ
แต่ระหว่างนี้ ในนามของทุกคนที่อาคารสํานักงานใหญ่บีบีซี
ราตรีสวัสดิ์ค่ะ
ขอบใจจ้ะ
เราอยากขอคุยเรื่องนายกรัฐมนตรีสักหน่อย
พ่ะย่ะค่ะ
เท่าที่ผ่านมา เราไม่ค่อยกังวล เรื่องความนิยมของนายกรัฐมนตรี
เพราะมักจะขึ้นๆ ลงๆ กันไวมาก
แต่เรารู้สึกว่ากรณีของคุณแบลร์อาจไม่เป็นเช่นนั้น
ดูเหมือนประชาชนจะรักเขามาก มองเขาเป็นลูกรักของอังกฤษ
เป็นสัญลักษณ์รวมใจคนในชาติ ในแบบที่คนเคยมอง
เอ่อ ตัวเรา
ยิ่งคุณแบลร์ได้รับคะแนนความนิยมมากกว่าเรา
ในการหยั่งเสียงทุกครั้งเท่าที่มีมา
หรือว่านี่จะถึงเวลา
อะไรพ่ะย่ะค่ะ
มาสํารวจกันว่าปัญหาอยู่ที่ใด และพวกเรา...
ตัวเราจะทําให้ดีขึ้นได้อย่างไร
กระหม่อมเข้าใจแรงดลใจนั้น
แต่ไม่แน่ใจว่าจะเป็นความคิดที่ดี
สถาบันกษัตริย์ต้องไม่ตั้งคําถาม กับการคงอยู่ของมันเอง
- หรือควรจะถามบ้าง - นั่นจะแปลว่าสถาบันเสียความมั่นใจ
- ยิ่งทําจะยิ่งอันตราย - แค่หาข้อมูลเท่านั้น โรเบิร์ต
เราเห็นด้วย
และเราคิดว่าในที่สุดเราก็พร้อมจะฟังแล้ว
ขอบคุณครับ ชื่ออะไร
- ชื่อ - ซิมป์สัน
ขึ้นไปเลย ชั้นสาม
สวัสดีครับ เข้ามาเลย
เชิญนั่งตรงไหนก็ได้
รบกวนนั่งให้เร็วที่สุด ห้องน้ําอยู่ทางขวา
งานเก็บข้อมูลเชิงกลุ่มที่ทรงมีรับสั่ง กําลังจัดทํากัน
ที่เอดินบะระ ลีดส์ ลอนดอน
เบอร์มิงแฮม บริสตอล คาร์ดิฟฟ์
แมนเชสเตอร์และลิเวอร์พูล
ราชวงศ์อังกฤษ
ปรสิตมืออาชีพ
พสกนิกรที่อายุเกิน 18 ปี กว่า 2,000 คน
จะตอบชุดคําถามใช่หรือไม่ เกี่ยวกับสถาบันกษัตริย์
ฉันมองว่าราชวงศ์เป็นส่วนสําคัญของสังคมอังกฤษ
- ก็พอจะรับได้ - พูดออกมาได้ จาบจ้วงแล้ว
ตามด้วยการพูดคุยถกเถียง ที่บางครั้งก็กระตือรือร้นกันอย่างมาก
ไม่ต้องทะเลาะกันครับ
หลังนําข้อมูลไปประมวลผลแล้ว
คณะทําแบบสอบถามจึงส่งรายงานมาให้เรา
เมื่อถามว่าสถาบันกษัตริย์ ไม่รับรู้ความรู้สึกของประชาชนคนทั่วไปใช่หรือไม่
ร้อยละ 69 ตอบว่าใช่
ได้รับคําแนะนําที่ไม่เหมาะสม
ร้อยละ 62 ตอบว่าใช่
เมื่อถามว่าสถาบันกษัตริย์สิ้นเปลือง ภาษีประชาชนหรือไม่ ร้อยละ 54 ตอบว่าใช่
ถามว่าสถาบันกษัตริย์ ขาดความเห็นอกเห็นใจหรือไม่
ร้อยละ 53 ตอบว่าใช่
ถามว่าสถาบันกษัตริย์ ทําผิดมหันต์ต่อเจ้าหญิงแห่งเวลส์
ตั้งแต่ยังมีชีวิตจนถึงแก่กรรมใช่หรือไม่
ประชาชนตอบว่าใช่ถึงร้อยละ 66
ถามว่าสหราชอาณาจักรควรมีสถาบันกษัตริย์ ที่เล็กลง ลดความเป็นทางการ
เหมือนเนเธอร์แลนด์ หรือกลุ่มประเทศสแกนดิเนเวีย
คนตอบว่าใช่ถึงร้อยละ 54
และเมื่อถามว่าสถาบันกษัตริย์ ควรคงอยู่ต่อไปในรูปแบบเดิมนี้หรือไม่
มีประชาชนเห็นด้วยเพียงร้อยละสิบเท่านั้น
เราอยากเสนอแบบสอบถามของเราเอง
พวกเราคนใดบ้างคิดว่าการหยั่งเสียง เป็นเรื่องไร้สาระตั้งแต่ต้น
- เห็นด้วย - ไม่เห็นว่าทําไมจะต้องไปฟัง
เพราะฟังแล้วเราอาจได้รู้ความจริงบ้าง
เท่าที่เข้าใจ กลุ่มตัวอย่าง
ถูกเลือกมาตามสัดส่วนประชาชนในสังคมใช่ไหม
ก็ยังไร้สาระที่ยอมให้สิ่งที่อยู่ยั้งยืนยง อย่างสถาบันกษัตริย์
ไปอยู่ในมือของพวกนักการตลาด
เราเองกลับคิดว่ามันสําคัญ ที่ตัวเลขความนิยมต่ําเตี้ยของเรา
เกิดขึ้นพร้อมกับที่มีนายกรัฐมนตรี ซึ่งได้รับความนิยมล้นหลามจากประชาชน
ก็จริง
มีเพียงวินสตันในช่วงรุ่งเรืองเท่านั้น ที่ประชาชนหนุนหลังขนาดนี้
นั่งบัลลังก์มาตั้งนานไม่ได้เรียนรู้อะไรเลยรึ
พวกนายกฯ ก็มากับความนิยมพุ่งแรง และประชาชนเอาใจช่วย...
แต่ในไม่กี่ปีจะถูกหามใส่เปลออกไป พร้อมชื่อเสียงเละป่นปี้
และสุขภาพที่มักจะพังตามไปด้วย
ใช่ ถูกต้องเลย
แต่เราว่าคนนี้อาจไม่เหมือนคนอื่น
(เดอะ คราวน์)
(รูริทาเนีย)
พร้อมแล้ว
สวัสดีครับ
เราเคยหวังว่าจะไม่ต้องพบเจอสงคราม
ในแถบยุโรปตะวันออกกลางอีกเลย ในช่วงชีวิตของเรา
แต่น่าเสียดายที่เกิดสงครามจนได้
และจะส่งผลกระทบไปทั่วโลก
คืนนี้
พันธมิตรนาโต้จะเริ่มโจมตี เป้าหมายทางการทหารของกบฏเซิร์บ
สโลโบดาน มิโลเซวิชเป็นเผด็จการที่ชั่วช้า
กระทําการประหัตประหารพลเรือนผู้บริสุทธิ์ อย่างโหดเหี้ยมเป็นระบบ
เราต้องหยุดเขา
เรามีหน้าที่ทางศีลธรรม จะต้องสกัดไม่ให้เขาทําสําเร็จได้
ถึงทุกคนในโลกเสรี
ผู้คิดว่านี่เป็นความขัดแย้งในที่ห่างไกล
และไม่ใช่ปัญหาของเรา ผมขอกล่าวดังนี้
ถ้าคุณเห็นคุณค่าของเสรีภาพตนเอง คุณย่อมไม่อาจเป็นกลางได้
นี่เป็นสงครามของคุณเช่นกัน
เราใจชื้นมากที่พันธมิตรนาโต้ รวมใจกันต่อต้านเซิร์บ
แต่เป้าหมายทางมนุษยธรรมก็เรื่องหนึ่ง
ความสําเร็จทางการทหารเป็นอีกเรื่อง
เป้ายิงระเบิดแต่ละครั้ง ต้องผ่านการเห็นชอบของคณะกรรมการ
ซึ่งทําให้ตัดสินใจกันช้าเกินไปมาก
เรานึกว่าการโจมตีทางอากาศ จะสําเร็จได้ในไม่กี่วัน แต่ผ่านไปแล้วสองสัปดาห์
ยังแทบไม่มีความคืบหน้าใดๆ เลย
พวกเซิร์บหัวเราะเยาะเราอยู่
เราอ่านมาว่าปัญหาอยู่ที่เมฆปกคลุมท้องฟ้า
เครื่องบินทิ้งระเบิดล่องหนของอเมริกา ต้องรอสภาพอากาศดีถึงจะเห็นเป้าหมาย
อาวุธที่ซับซ้อนล้ํายุคที่สุดในโลก
แต่รับมือกับสภาพอากาศไม่ได้น่ะรึ
ดังนั้นเราจําเป็นจะต้องส่งกองทหารเข้าไป
ผมเสนอต่อประธานาธิบดีคลินตันแล้วว่า ให้ส่งทหารเพียง 80,000 เข้าบุกยึด
นั่นจะกดดันให้กองกําลังเซิร์บหนีจากโคโซโว
และสร้างพื้นที่ปลอดภัยให้ผู้อพยพกลับไปได้
แต่เขาบอกว่าคนอเมริกันส่วนใหญ่ ไม่รู้ด้วยซ้ําว่ายูโกสลาเวียอยู่ตรงไหน
แล้วจะส่งทหารอเมริกันไปเสี่ยงชีวิตทําไม
- อ้อ - น่าหงุดหงิดมากครับ
แต่ผมไม่ยอมแพ้หรอก ด้วยศีลธรรมแล้ว
นี่คือสิ่งที่ถูกต้อง
วันนี้คุณแบลร์มีความตั้งใจมั่นอย่างประหลาด
ในประสบการณ์ของเรา
นายกรัฐมนตรีมักจะใส่ใจเรื่อง ในประเทศหรือต่างประเทศอย่างใดอย่างหนึ่ง
ทั้งที่เพิ่งรับตําแหน่งไม่นาน เราว่าคุณแบลร์ สนใจเรื่องอย่างหลังมากกว่ายิ่งนัก
พ่ะย่ะค่ะ
โรครัฐบุรุษ
คุณคิดว่าเราเป็นแบบใด
พระราชินีที่เน้นเรื่องในประเทศหรือต่างประเทศ
เป็นคําถามที่ดีพ่ะย่ะค่ะ
และไม่ใช่คําตอบที่รู้ได้ทันที
เครือจักรภพเป็นสิ่งที่ทรงเชื่อมั่นอย่างยิ่ง
ดังนั้นคงพูดว่าการต่างประเทศ
- นี่ครับท่าน - ขอบคุณ
อย่างเช่น ใครจะสามารถบอกได้ทันที
ประธานาธิบดีของมาลาวีชื่ออะไร
บาคิลี มูลูซี
ประเทศสมาชิกที่กําลังจะมีการเลือกตั้งทั่วไปล่ะ
ฟิจิ เลือกตั้งครั้งแรกตั้งแต่กลับเข้าเครือ
แต่ถึงอย่างนั้น เพราะทรงใส่ใจ กับทุกภาคส่วนของหมู่เกาะอังกฤษ
นั่นจึงทําให้ทรงเป็นพระราชินีในประเทศ
ดูอย่างพระราชกรณียกิจวันนี้ที่สถาบันสตรี
ทรงร่างพระบรมราโชวาทเอง ด้วยความตั้งอกตั้งใจอย่างเห็นได้ชัด
แน่นอนอยู่แล้ว
เหล่าสตรีชนชั้นกลางนอกกรุง ผู้ตรากตรําทํางานหนักโดยไม่พร่ําบ่น
ถ้าประมาทพวกหล่อนก็เตรียมรับกรรมเองได้
(ต่อสู้ในสงคราม - โรสฮิป)
(บริจาคช่วยโคโซโว)
ขบวนการสถาบันสตรี ก่อตั้งในอังกฤษเมื่อปี 1915
นับจากจุดเริ่มต้นเล็กๆ ในกระท่อมกลางสวนเวลช์
จํานวนสมาชิกและเป้าหมายของเรา เพิ่มขึ้นมากอย่างน่าประทับใจ
ข้าพเจ้าเป็นสมาชิกของสถาบันนี้มา นานกว่าที่เป็นพระราชินีเสียอีก
พวกท่านหลายคนคงจําได้ว่าพวกเรา มีบทบาทสําคัญเพียงใดในช่วงสงคราม
ตั้งแต่ปลูกเสบียง ตลอดจนให้ที่พักพิงผู้อพยพ
ข้าพเจ้ามีความทรงจําดีๆ ที่ได้เก็บผลโรสฮิป
เพื่อมาทําน้ําเชื่อมโรสฮิป
- ทุกท่านจําโรสฮิปได้ไหม - ได้
ช่วยเรื่องขาดวิตามินซี
ตอนนี้สถาบันสตรีมีสมาชิกทั้งหมด ประมาณ 250,000 คน
ในสหราชอาณาจักร
ประมาณเท่ากับประชากรทั้งหมดในเมืองฮัลล์
ลองนึกถึงเมืองที่มีประชากร และบริหารโดยสถาบันสตรีทั้งหมดสิ
ดี
เมืองนั้นคงมีถนนที่เรียบร้อยที่สุดในอังกฤษ
ใช่
- ทุกอย่างจะมาตรงเวลา - จริง
และเราจะได้งานแทนพวกผู้ชายทั้งหมด
ไม่ ผมไม่ได้คิดจะสั่งสอนคุณ ไม่ได้คิดจะทําให้คุณดูแย่... ครับ
ครับ ผมเข้าใจ ได้เลย บายๆ
แล้วเขาบอกว่า "ตอบผมหน่อย โทนี่..."
โอ๊ย ขอ อย่าดัดสําเนียงเป็นเขา
"ทางคุณพร้อมจะส่งทหารไปกี่คน"
ผมตอบว่า "ฟังก่อน บิล เราถกเรื่องตัวเลขกันได้ทั้งวัน
แต่นี่เป็นเรื่องของภาพรวม ถ้ามิโลเซวิชชนะขึ้นมาจะทํายังไง"
"มันกระทบความน่าเชื่อถือของนาโต้"
แล้วเขาก็ตอบว่า...
"ความน่าเชื่อถือของนาโต้ ตกต่ําลงคอห่านไปนานแล้ว"
- ทีคุณกลับล้อสําเนียงเขาได้เหรอ - ฉันทําได้เหมือนกว่า
เขารู้ว่าการที่คุณไปขอร้องแบบนี้
แปลว่าการโจมตีทางอากาศของนาโต้ล้มเหลว
แต่เขายังไม่ยอมทําสิ่งที่จําเป็น ส่งทหารอเมริกันเข้าบุก
มัน... เขากลัวว่ามันจะดูเหมือนสงครามเวียดนาม
และไม่มีประโยชน์ต่อเขา บนสนามการเมืองในประเทศ
คุณไม่มีทางเกลี้ยกล่อมทําเนียบขาวได้
ด้วยการชี้ให้เห็นผลประโยชน์ของเขา
ทํางานถนัดของคุณสิ
กล่อมด้วยความรู้สึกผิดชอบชั่วดี
ขณะที่พวกเรามาประชุมกันในชิคาโกค่ําคืนนี้
ในยุโรปกําลังเกิดเรื่องเลวร้าย
ทุกคนที่ได้เห็นภาพเหตุการณ์ที่เกิดขึ้น ต่อผู้อพยพเหล่านี้ในโคโซโว
จะไม่มีข้อกังขาอีกต่อไปว่า การตอบโต้ทางการทหารของนาโต้เหมาะสมแล้ว
แต่เราต้องทํามากกว่าแค่แสดงจุดยืน
เราต้องทําให้สําเร็จลุล่วง
ด้วยการนั้น
เราต้องพึ่งพาคุณ
สหรัฐอเมริกา
คุณคือประเทศที่ทรงอํานาจที่สุดในโลก
และร่ํารวยที่สุด
คุณเป็นชาติที่ยิ่งใหญ่
และก็คงจะ...
น่าลําบากใจ บางครั้งก็น่ารําคาญใจ
ที่ต้องเป็นฝ่ายรับฟังคําร้องขอ
ให้เข้าไปช่วยในวิกฤตทุกครั้งไป
การที่คนคาดหวังกับคุณเสมอ และคาดหวังจากทุกที่
ให้คุณทําในสิ่งที่จําเป็นต้องทํา
คําถามที่ว่า "มันเกี่ยวอะไรกับเราด้วย" พวกคุณคงได้ยินกันบ่อยๆ
(ชิคาโกบิสเนสฟอรั่ม)
แต่เหล่าประเทศที่มีอํานาจทั้งหลาย
ต้องรู้จักรับผิดชอบในการใช้อํานาจนั้นให้ถูกทาง
เราจําเป็นต้องให้คุณช่วย
เราจําเป็นต้องให้อเมริกาเข้าร่วม
และผมขอกล่าวไว้ตรงนี้
อย่าได้หวนกลับไปยึดถือลัทธิโดดเดี่ยวอีกเลย
เพราะโลกนี้ไม่สามารถอยู่รอด
โปรดเป็นประเทศที่มองภาพรวมของโลกต่อไป
พร้อมกับวิสัยทัศน์และจินตนาการ ที่เป็นคุณลักษณะที่ดีสุดของประเทศคุณ
และโปรดทราบไว้ว่าเมื่อทําเช่นนั้น
คุณจะพบว่าสหราชอาณาจักร
เป็นสหายและพันธมิตร
พร้อมจะยืนเคียงข้างคุณ
ร่วมมือกับคุณ
และรวมกันสรรสร้าง
ออกแบบอนาคตซึ่งสร้างจากสันติภาพ และความรุ่งเรืองของทุกคน
ซึ่งเป็นความฝันเดียวที่ทําให้ ควรค่าแก่การรักษามนุษยชาติไว้
ขอบคุณครับ
ขอบคุณ
พูดได้ดีเหลือเกิน!
ท่านนายกฯ ประสบความสําเร็จอย่างสูง ในภารกิจที่สหรัฐอเมริกา
นิวยอร์กไทมส์กล่าวว่า นายกรัฐมนตรีได้ฉายานามใหม่
พระเจ้าโทนี่
วอลล์สตรีทเจอร์นัลก็ลงข่าวในเชิงเห็นอกเห็นใจ
สนับสนุนความพยายาม เกลี้ยกล่อมทําเนียบขาวที่ดูยังลังเลอยู่
แต่กระหม่อมว่าที่สรุปดีที่สุด มาจากชิคาโกซันไทมส์
เขียนว่าคุณแบลร์ใช้เสน่ห์ดึงดูดความสนใจ
ทําให้ชาวอเมริกันใจลอย ฝันอยากได้เขาเป็นประธานาธิบดีแทน
ตายจริง
กระหม่อมคิดว่าตอนนี้ประธานาธิบดีคลินตัน คงกําลังพิจารณาการส่งทหารไป
นั่นจะทําให้มิโลเซวิชกับกองกําลังเซิร์บ
เหลือทางเลือกแค่สู้จนตัวตาย และพบกับความพินาศ
หรือยอมถอนกําลัง
กระหม่อมเชื่อว่าแม้แต่พวกนั้น ยังมีเหตุผลพอที่จะเลือกอย่างหลัง
อ้อ
แปลว่านายกฯ ของเราทําสําเร็จ
เหมือนจะเป็นเช่นนั้น
นี่เป็นความสําเร็จทางการเมืองที่น่าทึ่งมาก
- ท่านนายกรัฐมนตรีพ่ะย่ะค่ะ - ใต้ฝ่าพระบาท
หวังว่าคงไม่ได้ลื่นสะดุดก่อนจะมาถึงที่นี่
อะไรนะครับ
เดินบนน้ําคงไม่ใช่เรื่องง่ายเท่าใดนัก
เชิญนั่งเถอะ
ดูเหมือน
คุณยืนยันว่าโลกตะวันตก
ต้องไม่นิ่งเฉยเมื่อเกิดการฆ่าล้างเผ่าพันธุ์
และทําสําเร็จโดยไม่มีทหารนาโต้ ต้องลงไปรบและเสียชีวิตแม้แต่คนเดียว
ต้องให้เครดิตกับทางอเมริกาด้วย
เมื่อพวกเขาส่งสัญญาณว่า พร้อมจะส่งกองทหารเข้าบุก
มิโลเซวิชจึงรู้ว่าหมดเวลาของเขาแล้ว
แต่ที่คลินตันเปลี่ยนใจ เหตุผลส่วนใหญ่ก็มาจากคุณ
การได้รับความนิยมเป็นเรื่องหนึ่ง
การมีอิทธิพลต่อความคิดคนเป็นอีกเรื่อง
เราจึงอยากขอแสดงความยินดี
ณ จุดนี้ คุณได้กลายเป็น
ผู้นําที่ได้รับคําสรรเสริญมากที่สุดในเวทีโลก
ผู้มีสัญชาตญาณดีเยี่ยม
ดังนั้น
เมื่อพูดอย่างนั้น
คงไม่ใช่ความลับอะไรที่ช่วงปีหลังๆ นี้ สถาบันไม่ได้มีช่วงเวลาที่ดีนัก
บ่อยครั้งค่านิยมของเรากับของประเทศ ไม่ได้ตรงกันเสียทีเดียว
ในขณะเดียวกัน ตัวคุณ
ตั้งแต่รับตําแหน่งนายกรัฐมนตรี กลับทําให้เห็นว่ามีความสามารถพิเศษ
ที่จะอ่านบรรยากาศในประเทศได้ดีกว่าทุกคน
เราจึงอยากจะลองถาม...
เป็นคุณจะทําอย่างไร
เพื่อทําให้สถานการณ์ของเราดีขึ้น
หากคุณมีอํานาจสั่งการ
หากผมมีอํานาจสั่งการสถาบันกษัตริย์น่ะรึ
หากคุณตกในสถานการณ์อย่างเรา
ถ้าผมเป็นกษัตริย์
ใช่
ตายจริง
ทั้งที่แทบไม่เคยพลาด
เรื่องนี้ดูจะเป็นการตัดสินใจผิดอย่างที่สุด
แค่ทรงขอคําแนะนํา โรเบิร์ต ไม่ได้แปลว่าต้องทําตาม
แต่ทรงไปถามใครกัน
- นายกรัฐมนตรี - ซึ่งปวารณาตัวเป็นนักปฏิรูปและคิดใหม่
หัวหน้าคณะที่ปรึกษา
นั่นหน้าที่ผมต่างหาก
อันที่จริงตามรัฐธรรมนูญ นั่นเป็นหน้าที่ของเขานะ โรเบิร์ต
ขอดูการเปลี่ยนแปลงหลักๆ ห้าด้านที่เราอยากทํา
ทําให้เป็นสมัยใหม่ ต้องลดการใช้จ่าย
ทุกคนต้องลดหมด ก็ยุติธรรมดี ถ้าพระราชินีลดด้วยนะ
- ขอตัวอย่างหน่อย - ฟังสิ
รถไฟหลวง ค่าอาหารในการเดินทางแต่ละครั้ง ก็ 15,000 ปอนด์เข้าไปแล้ว
ถึงเวลาให้พวกนั้นทําตามหลักพรรคแรงงานใหม่
บอกตามตรง มันเป็นระบบศักดินาสวามิภักดิ์ หลงยุคผิดสมัย
ตั้งอยู่บนอภิสิทธิ์ที่ส่งต่อตามสายเลือดมาพันปี
ทําให้สโตนเฮนจ์เป็นสมัยใหม่ยังจะง่ายกว่า
จัดการสถาบันกษัตริย์ให้ได้ก่อน แล้วค่อยไปดูโบราณสถานยุคดึกดําบรรพ์
แต่สองอย่างนั้นก็เหมือนกันไม่ใช่เหรอ
ฉันรู้ว่าพูดไปก็น่าเบื่อ แต่ต้องปฏิรูประบบการจัดการ
เราต้องให้ราชวงศ์ทําตามระบบราชการปกติ
- ดี - ต้องมีภาระรับผิดชอบ
เรื่องอื่นไม่สําคัญ แค่เรื่องนั้น
อย่างเรื่องไม่ยอมให้แต่งงานกับ คนคริสต์นิกายคาทอลิก
กฎหมายสิทธิมนุษยชนกําหนดว่าบุคคล มีสิทธิ์จะแต่งงานกับใครก็ได้
คนพูดก็เป็นสภาทนายราชินี
เรียกแบบนั้นก็ไม่ถูกต้อง ควรเรียกว่าสภาทนายอาวุโส
ผมว่าจะลองนําเสนออย่างนี้
เพราะจะดูดีมาก
ถ้าทางวังพูดเองว่าพร้อมจะลดภาระค่าใช้จ่าย
ทรงรู้อยู่แล้วว่าต้องเปลี่ยนแปลงบ้าง
ใช่เลย ประชาชนก็ไม่ได้อยากล้มสถาบัน
ช่วยเขียนสักเวอร์ชั่นหนึ่งเข้าแฟ้มได้ไหม
มันไม่ถูกต้อง โทนี่
เอาจริงนะ ไม่ถูกต้อง
ต้องเปลี่ยน
ผมอยากเริ่มด้วยการขอบคุณที่มอบโอกาสนี้ให้
อายเหลือเกินที่ต้องบอกว่าปกติแล้ว เราไม่ได้จริงจังกับสถาบันกษัตริย์ในประเทศนี้
เราทําให้สมาชิกราชวงศ์ ต้องพบกับคําติฉินนินทาด่าทอมากมาย
จริงรึ เราไม่ทันสังเกตเลย
แต่ผมได้ปรึกษากับทีมงานใกล้ชิด
เราเห็นตรงกันว่าสถาบันกษัตริย์ จําเป็นต้องปฏิรูปไม่ทางใดก็ทางหนึ่ง
เรื่องนั้นชัดเจนหลังจาก การตายของไดอาน่า เจ้าหญิงแห่งเวลส์
เมื่อเราเห็นความโศกเศร้าของประชาชน
กลายเป็นการเคลื่อนไหว เรียกร้องการเปลี่ยนแปลง
ผมจึงคิดว่าเราอาจเริ่มจาก สิ่งที่รู้ว่าพระองค์เองก็ต้องคิดอยู่แล้ว
สิทธิ์ทายาทคนแรก
อ้อ
การลดขั้นพระธิดาองค์โต ในลําดับการสืบสันตติวงศ์
เราคงเห็นตรงกันว่า นั่นไม่ค่อยมีเหตุผลในสังคมยุคใหม่
ในฐานะลูกสาวคนโตเช่นกัน เราไม่ค้านในหลักการนั้น
แต่การเปลี่ยนกฎมณเฑียรบาล ซึ่งใช้กันมาหลายร้อยปีไม่ใช่เรื่องเล็กน้อย
ต้องปรึกษากับอีก 15 ประเทศ
ที่เราเป็นประมุขอยู่
หากมีประสงค์ เรื่องพวกนี้มักจะเปลี่ยนได้รวดเร็ว
อีกด้านคือเรื่องของความโปร่งใส
อีกไม่นานรัฐบาลของผมจะเสนอ กฎหมายเสรีภาพด้านข้อมูลข่าวสาร
เชื่อว่าหากสถาบันกษัตริย์ทําคล้ายๆ กัน น่าจะส่งผลดีด้วย
มีรายงานประจําปีที่แจงผลงาน ทรัพย์สิน เงินได้ ต้องทําตามหลักภาระรับผิดชอบ
คิดเสียว่าสถาบันเป็นบริษัทในตลาดหุ้น
และประชาชนชาวสหราชอาณาจักร เป็นผู้ถือหุ้น ไม่ใช่ข้ารองบาท
เข้าใจแล้ว
แล้ว...
พระเจ้าวิลเลียมที่สามลงนามในพรบ. สืบสันตติวงศ์มาเกือบ 300 ปีแล้ว
เพื่อให้ประมุขรัฐต้องเป็นโปรเตสแตนท์
และมีเสียงเรียกร้องให้ทบทวน
กฎหมายข้อที่อาจจะต่อต้านคาทอลิก
ซึ่งไม่มีที่ยืนในสังคมพหุลักษณ์อย่างเรา
เราเข้าใจได้หากจะอนุญาตให้สมาชิกราชวงศ์ แต่งงานกับชาวคาทอลิก
แต่หากให้ชาวคาทอลิก มาอยู่ในลําดับการสืบสันตติวงศ์
ก็จะเปิดทางให้มีประมุขเป็นคาทอลิก
แน่นอน ก็จะมีปัญหาทางเทคนิค
เป็นมากกว่าแค่ปัญหาทางเทคนิค
นั่นจะถือเป็นการรื้อรากถอนโคน ศาสนจักรอังกฤษ
เราต้องเปิดใจพิจารณาคําถามสําคัญๆ
มัวแต่สนใจประเด็นปลีกย่อยก็ไร้ประโยชน์
เช่น ประมุขยังควรมีหน้าที่แต่งตั้งนายกฯ เหรอ
แน่นอน เพราะเป็นรัฐบาลในนามของประมุข
แต่อํานาจในการยุบสภา หรือการต้องเห็นชอบลงนามในกฎหมาย...
สวีเดนเขาก็ไม่ทําแล้ว
เรื่องพวกนั้นปล่อยให้เป็นหน้าที่ ประธานสภาผู้แทนราษฎรก็ได้
ประมุขควรจะเป็น ผู้บัญชาการสูงสุดของทุกเหล่าทัพเหรอ
ที่สวีเดนก็ไม่ทําเหมือนกัน เนเธอร์แลนด์ก็ด้วย
แล้วนั่นก็ทําให้ผมมาถึงเรื่องของ งบประมาณในกิจการงานในพระราชสํานัก
ผมไปดูกองงานต่างๆ
ในสํานักพระราชวัง นั่นรวมถึง
ตําแหน่งเจ้าพนักงานมหาเสนะ
เมอร์เรย์ไง ทําไมรึ
ตําแหน่งนั้นจําเป็นต้องขึ้นกับชาติกําเนิด ไม่เน้นความสามารถเหรอ
เจ้าพนักงานโรยสมุนไพรวังหลัง และเจ้าพนักงานสรงพระหัตถ์หลวง
พวกนั้นแต่งตั้งกันครั้งเดียวต่อหนึ่งรัชกาล
และใช้เพียงยามไปพักที่ตําหนักโฮลีรู้ดเฮาส์
นั่นแหละ จเรนายเรือพระที่นั่ง และฝีพายอีก 24 นาย
ทั้งที่ไม่มีเรือพายพระที่นั่งมาตั้งแต่ปี 1849
เจ้าพนักงานหงส์
ต้องมีคนดูแลหงส์ในทางน้ําของประเทศอังกฤษ
ซึ่งเป็นสิทธิ์โดยชอบธรรมแต่โบราณ ของสถาบันกษัตริย์
แต่นั่นเป็นสิทธิ์โดยชอบธรรมจริงๆ เหรอ
ผมเข้าใจว่าตําแหน่งนั้นมีมาตั้งแต่ศตวรรษที่ 12
เพื่ออ้างสิทธิ์ว่าหงส์เป็นอาหาร กินได้แค่ในวังหลวงเท่านั้น
แต่เมื่อลองคิดว่าเลิกกินหงส์เป็นอาหารไปแล้ว
จะมีเหตุผลอะไรที่ต้องมีตําแหน่งนี้
เหล่ากษัตริย์และพระราชินี อาจไม่กินหงส์กันแล้ว
แต่ยังต้องมีคนดูแลอยู่
คอยดูว่ามันบาดเจ็บอะไรไหม
รักษาสภาพที่อยู่อาศัยของพวกมัน
ติดแท็กตามตัวจากองค์การปักษีแห่งชาติ
เพื่อการอนุรักษ์
นั่นยังไม่ถึงส่วนที่ล้าสมัยที่สุด
พิธีการต่างๆ เช่นพิธีเปิดประชุมสภา
ต้องใช้ประกาศกสิบนายเลยเหรอ
รวมถึงนายพิธีมังกรแดง และประกาศกพิเศษมัลทราเวิร์ส
มหาดเล็กคทาทอง มหาดเล็กคทาเงิน
เอกบุรุษผู้อัญเชิญดาบแห่งรัฐ
ผมว่าเรากําลังจะเสนอ
ให้ยกเลิกตําแหน่งกิตติมศักดิ์
ล้างบางพวกตําแหน่งว่างกินเงิน อาจช่วยให้ประหยัดงบ...
และดีเลิศต่อการประชาสัมพันธ์
เราต้องเก็บไปคิดอย่างละเอียดถี่ถ้วน
ใต้ฝ่าพระบาท
แล้วเป็นยังไงบ้าง
- ไม่ค่อยดีเท่าไหร่ - ก็คิดว่าน่าจะเป็นงั้น
แต่ทรงสัญญาว่าจะนําคําเสนอแนะไปพิจารณา
ถ้านางไม่สนแล้วประชาชนทนพวกเจ้าไม่ไหว
ก็โทษใครไม่ได้นอกจากโทษตัวเอง
อังกฤษมาไกลมากแล้ว ทั้งการเป็นประเทศและประชาธิปไตย
เราอยู่ได้โดยไม่ต้องมีพวกไร้สาระนี่
การอนุรักษ์สถาบันเป็นหน้าที่ซึ่งทรงทํามาทั้งชีวิต
ต้องรู้สิว่าต้องปรับตัวถึงจะอยู่รอด
ไม่หรอก พวกนั้นไม่อยากปรับตัว โทนี่
เผลอๆ อาจคิดว่าทางเดียวที่จะรอด
คือยิ่งต้องอัดพิธีกรรมบ้าบอมากขึ้นไปอีก
เหมือนคริสตจักรคาทอลิกไง
- อย่าพูดเรื่องศาสนาเลย - พวกนั้นปรับตัวให้ทันสมัยนะ
แล้วพวกหัวเก่าก็ไม่เคยอภัยให้เลย
ทําไมน่ะเหรอ เพราะเลิกใช้ภาษาละติน กลิ่นกํายานและปาฏิหาริย์
ไม่มีปัจจัยความลี้ลับ คนก็เลิกไปโบสถ์
มันไม่เหมือนกัน
ไม่เหมือนตรงไหน
ต่อไป เชิญคุณฮอว์คินส์ครับ
ครับ
เชิญเลย นั่งให้สบาย
หงส์รึ
พ่ะย่ะค่ะ กระหม่อมคือเจ้าพนักงานหงส์
ในนี้เขียนว่าตําแหน่งของคุณเป็น หนึ่งในตําแหน่งเก่าแก่ที่สุดในสํานักพระราชวัง
พ่ะย่ะค่ะ ทูลกระหม่อม
เราเปลี่ยนชื่อตําแหน่งมาหลายครั้ง
เคยเป็นหงส์การีประจําพระองค์
นายเสวกเอกหงส์หลวง และตอนนี้เรียกว่าเจ้าพนักงานหงส์
ชื่อตําแหน่งของคุณคืออะไร
เจ้าพนักงานโรยสมุนไพรวังหลังเพคะ
เจ้าพนักงานพิทักษ์องค์ฝ่าดงทราย
มหาดเล็กห้องเครื่องแก้วเครื่องกระเบื้อง
ช่วยบอกได้ไหมว่าแต่ละวันคุณมีหน้าที่อะไรบ้าง
กระหม่อมคอยดูแลเครื่องแก้วและเครื่องดินเผา
ในพระราชวังและพระตําหนักทุกแห่ง
คอยตรวจสอบคลังพัสดุ ป้องกันการแตกหักเสียหาย
เอาอะไรมาด้วย
กฎ ใบสั่งและวิถีปฏิบัติต่อหงส์
ใบสั่งประกอบการ... สมัยนั้นเรียกว่า หงส์การีประจําพระองค์
เป็นเอกสารที่เราใช้นําทางมาหลายร้อยปี ตั้งแต่ปี 1482 ถ้าจําไม่ผิด
ตั้งแต่สมัยพระเจ้าเอ็ดเวิร์ดที่สี่
เพราะอ่าวมอร์แคมเบย์ เปลี่ยนแปลงตามกาลเวลา
ช่วงหลายปีที่กระแสน้ําขึ้นสูงและฝนตกหนัก จะทําให้เนินทรายเปลี่ยนรูปจนจําไม่ได้
เชื่อเถิด กระหม่อมเคยเห็นลําธารตื้นๆ กลายเป็นห้วยลึกมาแล้ว
ชื่อตําแหน่งทางการคืออะไร
นักดาราศาสตร์หลวง
เจ้าพนักงานปี่พระประมุข
นายกองเรือใหญ่แห่งวอชพ่ะย่ะค่ะ
หน้าที่รับผิดชอบของผมยังรวมถึง
การพับผ้าเช็ดปากลินินขาวปักลายทั้ง 170 ผืน
- อุ๊ย ฝีมือคุณ - พ่ะย่ะค่ะ
คุณเก่งมาก ทําได้อย่างไรกัน
คนที่พับผ้าเช็ดปากทรงดัตช์บอนเน็ต ได้ชํานาญจริงๆ มีน้อยมาก
"หงส์
เป็นสัตว์โลกที่บริสุทธิ์สง่างามนัก"
คุณอ่านลายมือตัวเขียน ศตวรรษที่ 15 ได้คล่องแค่ไหน โรเบิร์ต
อาจจะไม่คล่องนักกระหม่อม ไหน...
"ขนของมันขาวราวหิมะ
แลคงอยู่เพียงครู่ยามมิต่างกัน"
"เพราะขนหงส์เป็นสัญลักษณ์ ธรรมชาติการผันผ่านแห่งสิ่งแง่งาม"
"แม้เราจักประสงค์ ให้ความตระการนั้นคงทน
สิ่งใดหาได้อยู่ยั้งยืนยงไม่"
ยิ่งตรวจสอบไป ใจเรายิ่งหนักอึ้ง
กระหม่อมเห็นด้วย
มีความภาคภูมิใจในโบราณราชประเพณี
เราว่าที่ชอบที่สุด
คือองครักษ์พระแท่นบรรทม
ใช่
หรือนายกองเรือใหญ่แห่งวอช
พวกนั้นไม่อยากให้อํามาตย์คทาดําเคาะประตู
หรือจางวางเอกเดินถอยหลัง
แถมยังเสนอให้เอามาลาประทานพรออกจากสภา
คิดว่าเพราะคนที่จะเอาไปสวมหัวได้ ต้องเป็นมหาอํามาตย์แห่งอาณาจักรเท่านั้น
แต่หมวกนั้นช่างมีสีสัน
แดงเด่นเป็นสง่ามาก
แต่ถ้ามองจากมุมการประชาสัมพันธ์
ยอมเขาสักข้อหรือสองข้อก็มีเหตุผล
จริงเหรอ
เผื่อเราจะถูกโจมตีเรื่องถือยศถือศักดิ์ และยกตนข่มท่านน้อยลงบ้าง
แต่นั่นไม่ใช่ประเด็น
จุดประสงค์ของพิธีเปิดประชุมสภา คือเพื่อให้ประมุขรัฐเจียมตน
ผู้แทนพระองค์ อํามาตย์คทาดํา
เคาะประตูสภาผู้แทนราษฎร และถูกปฏิเสธไม่ให้เข้าทั้งสามครั้ง
ทําไมน่ะรึ
เพราะครั้งก่อนที่พระมหากษัตริย์
ทําตัวล้ําเส้นมายุ่มย่ามกับสภาราษฎร
พระเจ้าชาร์ลส์ที่หนึ่ง
ทําให้เกิดสงครามกลางเมือง และการตัดหัวประหารกษัตริย์เสียเอง
รัฐสภาต้องเตือนกษัตริย์
"อย่าได้ลืม
เราคือผู้บริหารประเทศ"
แต่ยังเสด็จในรถม้าหลวงไอริช พร้อมกองพันทหารม้ารักษาพระองค์
กับราชองครักษ์เรียงรายอีกเป็นร้อย
เห็นแล้วก็ไม่ได้รู้สึกเป็นการสั่งสอนให้เจียมตน
เราต้องฟังคําสั่งสอนให้เจียมตัว จากเจ้าชายแห่งเวลส์จริงๆ เหรอ
ใช่สินะ
แค่ไม่รู้สึกว่ามันผิดตรงไหน ถ้าจะมีสถาบันกษัตริย์
ที่ใช้เหตุผลและเป็นประชาธิปไตยยิ่งขึ้น
แต่สถาบันกษัตริย์ไม่ใช่เรื่องของเหตุผล
ไม่เป็นประชาธิปไตย ไม่มีตรรกะรองรับ และไม่มีความยุติธรรมใดๆ
ป่านนี้เราทุกคนยังไม่ได้บทเรียนอีกรึ
คนไม่ได้อยากมาพระมหาราชวัง แล้วเห็นสิ่งที่ตัวเองก็มีที่บ้าน
ยามที่คนมารับการตั้งยศ หรือเมื่ออาคันตุกะมาเยือน
ยามที่ได้ใกล้ชิดพวกเรา เขาอยากพบมนตร์ขลังและปริศนา
ความวิจิตรพิสดารเป็นสัญลักษณ์
และ
เหนือความเข้าใจ
คนอยากรู้สึกเหมือนก้าวเข้าสู่อีกโลก
นั่นคือหน้าที่ของเรา
ยกระดับจิตใจ นําพาไปสู่แดนสรวง
ไม่ใช่ดึงกลับมาที่โลก แล้วย้ําให้ระลึกถึงสิ่งที่มีอยู่แล้ว
ถูกต้อง
โลกไม่อาจละสายตา เมื่อการแข่งขันชิงตําแหน่งประธานาธิบดี
ต้องจบท่ีการขอนับคะแนนใหม่ ที่สมรภูมิรัฐฟลอริดา
หลายคนในพรรคแรงงานหวังว่าชัยชนะ
จะเป็นของรองประธานาธิบดีอัล กอร์
แต่เมื่อมีการตัดสินยามดึกน่าตกใจ
ศาลสูงสุดสหรัฐลงคะแนนเสียง 5-4 ไม่ให้มีการนับคะแนนใหม่
เท่ากับมอบตําแหน่งประธานาธิบดี ให้จอร์จ ดับเบิลยู บุช ผู้ว่าการรัฐเทกซัส
พันธมิตรต่างชาติใกล้ชิดที่สุดของนายกแบลร์
กลายเป็นคนที่เขาไม่เคยพบ และไม่เคยพูดคุยด้วยเลย
กระอักกระอ่วนมากครับ
ตอนนั้นครอบครัวคลินตัน มาเยือนสหราชอาณาจักรเพื่อสั่งลา
และพักอยู่กับเราที่บ้านเชคเกอส์ ระหว่างที่ศาลกําลังตัดสิน
เราทุกคนเลยตื่นนั่งดูซีเอ็นเอ็นกลางดึก
ขณะที่มีการตัดสินชี้ขาดผลการเลือกตั้ง...
ตายจริง
วันต่อมาประธานาธิบดีคลินตัน ต้องกล่าวสุนทรพจน์
ที่มหาวิทยาลัยวอร์ริคโดยผมกล่าวเปิดให้
ผมก็ไม่มีทางเลือก
ต้องแสดงความยินดีกับว่าที่ประธานาธิบดีบุช
ต่อหน้าเพื่อนของผม
แล้วคุณจะทํางานลําบากหรือเปล่า เมื่อคนพรรครีพับลิกันคุมทําเนียบขาว
ผมไม่มีเหตุให้มองในแง่ดีไม่ได้
อย่าลืมว่ารอบนี้ผมจะมีอาวุโสมากกว่า
หวังว่าผมจะชักจูงความคิดประธานาธิบดีบุชได้
ใต้ฝ่าพระบาท
ท่านนายกรัฐมนตรี
สํานักนายกรัฐมนตรีส่งข้อเสนอแนะ ก่อนถึงพิธีเปิดสมัยประชุมสภา
ไม่ทราบว่าทรงได้พิจารณาหรือยัง
ทํามากกว่านั้นอีก เรานําไปปรึกษาหารือกับครอบครัวแล้ว
จะเชื่อหรือไม่ก็ตาม ตอนเราจะคลอดลูกคนแรก
ราชประเพณียังกําหนดให้ ต้องเรียกรัฐมนตรีมหาดไทย
มาเป็นพยานเมื่อมีเจ้าประสูติ
สมเด็จพ่อเป็นผู้ยกเลิกกฎนั้น ด้วยความยินยอมของเรา
ดังนั้นเราไม่ได้ต่อต้านการปฏิรูป
คําถามคือสิ่งใดควรค่าแก่การอนุรักษ์ และควรจะหยุดที่ใด
ขอบคุณครับ
เราเพิ่งตรวจสอบตําแหน่งทั้งหมด ในสํานักพระราชวัง
สิ่งที่เราค้นพบกลับไม่ใช่ การใช้งบประมาณสุรุ่ยสุร่ายไร้เหตุผลรองรับ
หรือความฟุ่มเฟือย หรือตําแหน่งวิจิตรพิสดารเปล่าดาย
แต่เราพบเจอผู้เชี่ยวชาญ ศาสตร์ที่หายากยิ่งจํานวนมหาศาล
ทักษะความรู้ซึ่งสืบทอดกันมาหลายชั่วอายุคน
ภายในตระกูลเดียวกันทั้งสิ้น
และสิ่งที่ทําให้สืบสานมรดกความรู้ได้ต่อเนื่อง คือการรับใช้สถาบัน
มนตร์ขลังที่เราใช้
และใช้กันมาหลายร้อยปี คือความมั่นคงไร้การเปลี่ยนแปลง
ราชประเพณีคือจุดแข็งของเรา
ความนบน้อมนับถือบรรพบุรุษ
อนุรักษ์องค์ความรู้และประสบการณ์ ซึ่งสั่งสมมาหลายชั่วอายุคน
ของใหม่ไม่ใช่คําตอบเสมอไป
บางครั้งของโบราณก็เป็นคําตอบด้วยเช่นกัน
เก่งมากจ้ะ พร้อมหรือยัง
เอาละ นั่น
รบกวนหรือเปล่าพ่ะย่ะค่ะ
อ้าว โรเบิร์ต ไม่เลย
กระหม่อมอยากขอแสดงความโล่งใจพ่ะย่ะค่ะ
เพราะเราเกิดได้สติขึ้นมาน่ะรึ
กระหม่อมคิดไปวูบหนึ่งว่า เราหวิดจะเสียความเป็นเอกลักษณ์ของเรา
เชิญนั่งก่อน
ซึ่งทําให้กระหม่อมคิดได้...
ตัวกระหม่อมเองย้ายไปทําอย่างอื่นอาจจะดีกว่า
โรเบิร์ต
จริงพ่ะย่ะค่ะ
ในช่วงจังหวะคับขัน ทางวังกลับเดาอารมณ์ของประชาชนผิดไป
เรื่องนั้นต้องโทษกระหม่อมเองเป็นสําคัญ
- ไม่จริงหรอก - นี่เป็นปัญหาการปรับตัว
ต้องรู้ว่าจะอ่อนโอนเมื่อใด
ปัญหาคือกระหม่อมเป็นไม้แก่ดัดยาก เลือกได้ก็ไม่อยากเปลี่ยนอะไร
กระหม่อมมักมองทุกอย่างเป็นขาวกับดํา
จะรักษาทุกอย่างให้เป็นอย่างที่เคย
หรือไม่อย่างนั้นก็ต้องม้วนเสื่อกลับบ้าน
แต่อันที่จริงเราปรับเปลี่ยนได้ โดยไม่จําเป็นต้องรื้อถอน
โรบิน แจนวริน รองราชเลขาธิการ อยู่ในฐานะที่ทําได้ดีกว่ากระหม่อมมาก
เขาเข้าใจสังคมมากกว่า
และควรจะได้รับการเลื่อนขั้น
แน่ละ โรบินจะเป็นราชเลขาธิการที่ดีมาก
แต่เขายังหนุ่มอยู่
เราพอทําอย่างไร เพื่อเกลี้ยกล่อมให้คุณอยู่ต่อได้บ้างไหม
บางครั้งการหาแพะรับบาปก็มีประโยชน์
วิธีนี้จะส่งผลดีต่อทุกฝ่าย สาธารณชนก็เห็นสัญญาณการเปลี่ยนแปลง
จะทรงได้คําแนะนําที่ดีกว่าที่กระหม่อมถวายได้
กระหม่อมจะได้เล่นคริกเก็ตบ่อยขึ้น
เราไม่รู้เลยว่าจะไปต่ออย่างไร คงมืดมนเหมือนคนหลงทาง
ไม่หรอกพ่ะย่ะค่ะ ทรงอยู่ได้เช่นเคยแน่
ทรงจัดการปัญหาล่าสุดนี้ได้ยอดเยี่ยม โดยกระหม่อมไม่ได้ช่วยสักนิด
เป็นเกียรติในทุกนาที ที่ได้รับใช้ใต้ฝ่าละอองพระบาท
เรื่องสุดท้ายพ่ะย่ะค่ะ การเสด็จไบรท์ตันแอนด์โฮฟ
ในฐานะหนึ่งในเมืองสหัสวรรษตามรัฐบาลกําหนด
จ้ะ
กระหม่อมร่างหมายกําหนดการไว้
โดยหวังว่าจะรักษาราชประเพณี แต่เติมความเข้าใจตามยุคสมัยไปด้วย
ด้านหนึ่งจะเสวยพระกระยาหารกลางวัน ณ พาวิลเลียน
เพื่อยกย่องพระเจ้าจอร์จที่หก พระมหาปัยกา
จากนั้นจะเสด็จเยือนศูนย์นวัตกรรมซัสเซกซ์
เพื่อดูการสาธิตหุ่นยนต์แมลงชื่อแม็กกี้
อ้อ
สุดท้ายที่อาจทรงสนใจ
ท่านนายกรัฐมนตรี...
ว่าอะไร
เลือกกล่าวปาฐกถากับสถาบันสตรี
เป็นความพยายามเรียกเสียงสนับสนุน จากชนชั้นกลางนอกกรุง
จริงรึ
เราไม่นึกว่าเขาจะเข้ากับพวกนั้นได้
แต่การตัดสินใจของเขาที่ไม่เคยพลาด ทําให้เราต้องจําใจชื่นชม
พร้อมกับความสามารถ ที่เหมือนจะเอาชนะใจได้... ทุกคน
เรื่องนี้ก็คงไม่ต่างกัน
เสียงแห่งสตรีสมัยใหม่
เป็นการแสดงอุดมคติที่ชัดเจนและน่านับถือยิ่ง
แต่การเป็นสมัยใหม่หมายถึงอะไรในบริเตนใหม่
ที่ขับเคลื่อนด้วยความเปลี่ยนแปลงและนวัตกรรม
อย่าเข้าใจผิด มีประเพณีมากมายที่เราภาคภูมิใจได้
แต่เราต้องไม่ยึดติดกับประเพณี แค่เพราะทําๆ กันมา
ในศตวรรษที่ 21 นี้
เราต้องถามตัวเองว่า
เราอยากส่งต่อค่านิยมแบบไหนกัน
เราต้องเลือกสิ่งที่ดีที่สุดจากอดีต แต่อย่าปล่อยให้มันครอบงํา
บางครั้งวิถีล้าสมัยก็ยื้อไม่ให้เกิดการพัฒนาชาติ
ผมเชื่อ และพรรคแรงงานเชื่อว่า
เราจําเป็นต้องมีแนวคิดชุมชนแบบใหม่
เพื่อให้ตามกระแสการเปลี่ยนแปลงอันรวดเร็ว ของยุคสมัยใหม่ได้ทัน
ผมได้รับเลือกเป็นผู้นําพรรคแรงงาน
เพราะผมเข้าใจว่าเรามีภารกิจสุดโต่ง
ไม่เพียงแต่เพื่อเปลี่ยนการเมืองของประเทศนี้
แต่เปลี่ยนให้ถึงรากฐานหลักการของประเทศ
เปลี่ยนจิตวิญญาณของชาติ
"สุดโต่ง" ไม่ใช่คําที่น่ากลัว
แต่เป็นคําที่ควรเปิดใจรับ
เพราะผมกลัวว่าถ้าเราไม่ทําเรื่องสุดโต่ง เราจะไม่อาจทําภารกิจนั้นให้สําเร็จได้
ดูผลงานเราในวุฒิสภาสิครับ นํา...
นําร่องการเปลี่ยนแปลง ต่อต้านอภิสิทธิ์ที่ส่งต่อตามสายเลือด
ขอบคุณมากครับ
โลกนี้เปลี่ยนไปอย่างรวดเร็ว
อ้าว ก็ได้ โอเค
ความเปลี่ยนแปลงนั้นรับมือได้ยาก เรารู้ดี
ไม่ประหลาดใจที่คนจะกังวล และอยากยึดถือวิถีเก่าๆ เอาไว้
การปะทะกับสถาบันสตรี
น่าจะไม่ใช่สิ่งที่นายกรัฐมนตรีคาดคิดไว้
เมื่อเขากําลังกลับลงสนามเลือกตั้ง
ประธานสถาบันกล่าวว่าเธอได้เตือนคุณแบลร์แล้ว
ให้เลี่ยงกล่าวสุนทรพจน์ที่เป็นการหาเสียง
เล่นงานกลุ่มอํานาจที่ไม่ยอมให้เปลี่ยน...
ให้ท่านนายกฯ พูดให้จบก่อน
ไม่เอา!
ดีใจที่เราได้ถกเถียงกัน
เขาจะหว่านเสน่ห์อเมริกา หรือทําทั้งโลกต้องหลงก็ยังได้
แต่ต้องมาเสียท่าที่สถาบันสตรี
ผมโดนผู้ช่วยเล่นงานเสียอ่วม เพราะทุกคนเตือนแล้ว
คุณพยายามจะเล่นการเมืองกับสถาบันสตรี
นั่นเป็นเรื่องเดียวที่ เราภาคภูมิใจว่าไม่เคยยุ่งด้วย
ถ้านี่เป็นคําวิจารณ์
บอกว่าผมเล่นการเมืองมากไป เป็นคําวิจารณ์ที่ผมรับได้
คงเหมือนถ้าใครบอกว่าทรงสูงศักดิ์เกินไป
เรามาคิดได้ว่าเรื่องสูงศักดิ์เกินไปนั้นไม่มีหรอก
ถ้าไหนๆ ต้องทําแล้ว จงทําให้ดี
และอย่าได้ละอาย
ผมเข้าใจ
งั้น...
น่าจะทรงทราบอยู่แล้ว
สหภาพยุโรปออกร่างกฎบัตรสิทธิขั้นพื้นฐานใหม่
ก่อนจะถึงการประชุมสุดยอดที่โปรตุเกส
เราหวังว่าร่างนี้จะสะท้อนเป้าหมายตั้งต้น ของสหภาพยุโรป
ซึ่งควรเป็นการรวมสิทธิที่มีอยู่แล้ว แต่ว่า ถ้า...
(ด้วยความระลึกถึง เชย์ เลนเนิร์ด 1970-2023)
คําบรรยายโดย ศันสนีย์ โอบอ้อม